**§54 – NP „Šanca na zamestnanie“**

***Kto poskytuje príspevok?***

Príspevok poskytuje zamestnávateľovi úrad, v ktorého územnom obvode oprávnený zamestnávateľ **vytvorí pracovné miesto**.

***Na aké činnosti sa poskytuje príspevok?***

 Úrad poskytne finančný príspevok na podporu vytvorenia PM verejnému

 zamestnávateľovi, ktorý na vytvorené pracovné miesto vo vymedzenej oblasti zamestnávania

 prijme do pracovného pomeru znevýhodneného UoZ z oprávnenej cieľovej skupiny, ak

 je pracovný pomer dohodnutý najmenej v rozsahu polovice ustanoveného týždenného

 pracovného času **na dobu najmenenej 3 mesiace**.

Príspevok sa poskytuje mesačne počas najmenej 3 a najviac počas 9 kalendárnych mesiacov s časovým harmonogramom NP.

***Aká je výška príspevku na vytvorené nové pracovné miesto?***

 1. na úhradu 95 % celkovej ceny práce zamestnanca, najviac však vo výške

 predpokladanej minimálnej celkovej ceny práce (ďalej len MCCP“) na rok 2016.

 Mesačná výška príspevku je najviac vo výške predpokladanej MCCP na rok 2016 je

 **547,55 €.**

 2. jednorazovo na úhradu časti nákladov súvisiacich s výkonom zamestnávania ako napr.

 na osobné ochranné pracovné prostriedky, pracovné pomôcky, pracovné náradie vo

 výške 58,06 € na zamestnanca.

***Aká je charakteristika vytvoreného PM?***

Za **vytvorenie** pracovného miesta u verejného zamestnávateľa sa považuje **zvýšenie počtu pracovných miest**, ktoré predstavuje v priemere za 3-9 kalendárnych mesiacov v porovnaní s rovnakým predchádzajúcim obdobím **celkový nárast** počtu jeho zamestnancov. **Ak nedošlo k zvýšeniu** počtu pracovných miest podľa predchádzajúcej vety, zamestnávateľ **je povinný preukázať, že k tomuto zvýšeniu nedošlo v dôsledku zrušenia pracovných miest z dôvodu nadbytočnosti (§ 63 ods. 1 písm. b) zákona č.311/2001 Z. z. - Zákonníka práce v znení neskorších predpisov)**.

Ak zamestnávateľ v priebehu **3 – 9 kalendárnych mesiacov od vytvorenia pracovných miest** zrušil **akékoľvek** pracovné miesto **pre nadbytočnosť** (§ 63 ods. 1 písm. b) zákona č.311/2001 Z. z. - Zákonníka práce v znení neskorších predpisov) je povinný **vrátiť** úradu **poskytnutý príspevok za počet zrušených miest, vo výške najnižšie poskytnutého príspevku** , a to najneskôr do 30 kalendárnych dní odo dňa zrušenia pracovných miest.

V prípade predčasného skončenia pracovného miesta, je zamestnávateľ je povinný preobsadiť pracovné miesto iným znevýhodneným UoZ.

Pracovné miesto nemôže byť obsadené znevýhodneným UoZ,ktorého posledným zamestnávateľom **12 mesiacov pred podaním žiadosti,** bol zamestnávateľ, ktorý žiada o príspevok, **okrem prípadov, ak bolo PM podporované v rámci AOTP** podľa zákona o službách zamestnanosti.